Уладзімір Роўда, палітолаг: Гэтае свята напалову забароненае, вы бачыце колькі людзей не змаглі сюды патрапіць. Для ўладаў галоўнае – паказаць, што гэтае свята абсалютна нічога не вартае. Гэта псеўдадазвол, калі людзі ідуць праз кардоны, не працуе транспарт, напярэдадні затрымлівалі людзей, усё ў такой вось атмасферы... Ужо падрастае пакаленне людзей, якія не ведаюць што гэта за свята, і трэба з імі працаваць, каб пашырыць кола прыхільнікаў. Але ж мы жывём ва ўмовах таталітарызму і зрабіць гэта легальным шляхам амаль немагчыма.